พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลสะเตง อำเภอเมืองยะลา จังหวัดยะลา ให้แก่นายนิล แจ่มจรัส พ.ศ. 2510
ประกาศวันที่ 1967-12-12

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลสะเตง อำเภอเมืองยะลา จังหวัดยะลา ให้แก่นายนิล แจ่มจรัส พ.ศ. ๒๕๑๐
content: ภูมิพลอดุลยเดช ป.ร. ให้ไว้ ณ วันที่ ๒๐ พฤศจิกายน พ.ศ. ๒๕๑๐ เป็นปีที่ ๒๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลสะเตง อำเภอเมืองยะลา จังหวัดยะลา ให้แก่นายนิล แจ่มจรัส เพื่อแลกเปลี่ยนกับที่ดินของนายนิล แจ่มจรัส จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลสะเตง อำเภอเมืองยะลา จังหวัดยะลา ให้แก่นายนิล แจ่มจรัส พ.ศ. ๒๕๑๐”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลสะเตง อำเภอเมืองยะลา จังหวัดยะลา เนื้อที่ประมาณ ๑ งาน ๙๕ ตารางวา ภายในแนวเขตตามแผนที่ท้ายพระราชบัญญัตินี้ ให้แก่นายนิล แจ่มจรัส
sectionNo: 4
content: มาตรา ๔ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ทางราชการเห็นว่าที่ดินซึ่งเป็นสาธารณสมบัติของแผ่นดิน แปลงหมายเลขทะเบียนราชพัสดุ ที่ ๑๑๑๗๔ บางส่วน เฉพาะเนื้อที่ ๑ งาน ๙๕ ตารางวา ในท้องที่ตำบลสะเตง อำเภอเมืองยะลา จังหวัดยะลา มิได้ใช้ประโยชน์ในทางราชการแล้ว
content: จึงตกลงแลกเปลี่ยนกับที่ดินของนายนิล แจ่มจรัส เนื้อที่ ๒ งาน ซึ่งถูกทางราชการตัดถนนสายใหม่ข้ามแม่น้ำปัตตานีผ่าน ฉะนั้น เพื่อให้การชดเชยที่ดินเสร็จสิ้นไป จึงตราพระราชบัญญัตินี้ขึ้น